OBČINA DOBROVA- POLHOV GRADEC
OBČINSKI SVET
KOMISIJA ZA MANDATNA VPRAŠANJA, 
VOLITVE IN IMENOVANJA 

Številka:  430-0022/2017
Datum:   29.05. 2017 

Na podlagi 13. člena Odloka o priznanjih Občine Dobrova - Polhov Gradec (Uradno glasilo občine Dobrova - Polhov Gradec št.: 6/2001) in Statuta Občine Dobrova - Polhov Gradec (Uradni list RS, št. 26/2012), Komisija za mandatna vprašanja, volitve in imenovanja objavlja

Javni razpis za podelitev občinskih priznanj
v letu 2017

Vsebina in pogoji razpisa:

I.	Občina Dobrova - Polhov Gradec podeljuje priznanja zaslužnim občanom, drugim posameznikom, podjetjem, zavodom, društvom in skupinam, združenjem in drugim pravnim osebam za dosežke na področju gospodarstva, šolstva, kulture, športa, znanosti, ekologije, zaščite in reševanja ter na drugih področjih človekove ustvarjalnosti, ki prispevajo k boljšemu, kvalitetnejšemu in popolnejšemu življenju občanov in ki imajo pomen za razvoj in ugled občine Dobrova - Polhov Gradec. Priznanje je lahko podeljeno tudi posmrtno.

II.	Oblike in stopnje priznanj občine Dobrova - Polhov Gradec so:

1.	Naziv častni občan občine Dobrova - Polhov Gradec se podeljuje posameznikom za posebno pomembna dejanja, delo in zasluge, ki pomenijo izjemen prispevek k razvoju, ugledu in uveljavljanju občine Dobrova-Polhov Gradec v Republiki Sloveniji ali na mednarodnem področju.

2.	Zlati grb občine Dobrova - Polhov Gradec se podeljuje posameznikom, družbam, zavodom, skupnostim, društvom in drugim pravnim osebam za izredno življenjsko delo ali vrhunske uspehe in dosežke, ki so pomembni za ugled in razvoj občine Dobrova - Polhov Gradec.  
                 V koledarskem letu se lahko podeli največ en zlati grb občine Dobrova - Polhov Gradec.

3.	Srebrni grb občine Dobrova - Polhov Gradec se podeljuje posameznikom, družbam, zavodom, skupnostim, društvom in drugim pravnim osebam za pomembne dosežke v daljšem obdobju (praviloma več kot eno leto) in kot spodbudo za nadaljnje delo.
             V koledarskem letu se podelita praviloma največ dva srebrna grba občine Dobrova - Polhov     
             Gradec.

4.	Bronasti grb občine Dobrova - Polhov Gradec se podeljuje posameznikom, družbam, zavodom, skupnostim, društvom in drugim pravnim osebam za pomembne dosežke v krajšem obdobju (praviloma v obdobju enega leta) in kot spodbudo za nadaljnje delo.
            V koledarskem letu se lahko podeli praviloma največ tri bronaste grbe občine Dobrova - Polhov 
            Gradec.

5.	Priznanje občine Dobrova - Polhov Gradec se podeljuje posameznikom, družbam, zavodom, skupnostim, društvom in drugim pravnim osebam za izkazano prizadevnost na različnih področjih delovanja.

III.	Pobudniki oziroma predlagatelji za podelitev priznanj občine Dobrova - Polhov Gradec so lahko občani, politične stranke, krajevne skupnosti, podjetja, društva ter druge organizacije in skupnosti. Predlog za podelitev priznanja mora biti predložen v pisni obliki z obrazložitvijo in mora vsebovati podatke o kandidatu: ime in priimek oziroma naziv predlagatelja, ime in priimek, datum rojstva in naslov kandidata za priznanje, če gre za fizično osebo, naziv in sedež kandidata za priznanje, če gre za organizacijo, podatki o že prejetih priznanjih in odlikovanjih, podatki o prejemu občinskega priznanja v preteklih letih, vrsta predlaganega priznanja, našteti dosežki oziroma uspehi z obrazložitvijo, zaradi katerih se kandidata predlaga za dobitnika občinskega priznanja, podpis predlagatelja in žig organizacije. 
         
IV.	Pisni predlogi za občinska priznanja morajo biti poslani v zaprti ovojnici na naslov: Občina Dobrova - Polhov Gradec, Komisija za mandatna vprašanja, volitve in imenovanja, Stara cesta 13, 1356 Dobrova in sicer najkasneje do petka, 9. junija 2017, do 12.00 ure. Na ovojnico zapišite oznako: »Ne odpiraj - Predlog za občinsko priznanje«. Naslov pošiljatelja mora biti označen na hrbtni strani kuverte. Upoštevani bodo samo predlogi, ki bodo poslani v skladu z razpisom in v razpisanem roku.

V.	Prispele vloge bo obravnavala Komisija za mandatna vprašanja, volitve in imenovanja
           in pripravila predloge za podelitev priznanj. Odločitev o podelitvi priznanj sprejme    
           občinski svet s sklepom. Predlagatelji in prejemniki priznanj bodo v roku 8 dni po   
           sprejemu sklepa pisno obveščeni o podeljenem priznanju. Seznam prejemnikov priznanj    
           bo objavljen v občinskem glasilu in spletni strani občine.

 VI.     Sestavni del razpisa so kriteriji za podelitev priznanj (Priloga I) ter obrazec/vloga s  
          podatki, ki jih morajo vsebovati pobude/predlogi (Priloga II).  

                                                              Predsednica Komisije za mandatna vprašanja,                
                                                                 volitve in imenovanja
                                                                   Ana Malovrh l.r.